Museo nazionale d'arte orientale

Amgueddfa fechan ond bwysig yn Rhufain, prifddinas yr Eidal, a gysegrir i weithiau celf y Dwyrain, o'r Dwyrain Canol i Siapan, yw'r Museo nazionale d'arte orientale ('Amgueddfa Celf Ddwyreiniol Genedlaethol').

Un o brif atyniadau'r amgueddfa yw casgliad o wrthrychau arbennig o wareiddiad Fwdhaidd Gandhara (Pacistan), ffrwyth archwilio archaeoloegol gan archaeolegwyr Eidalaidd yn Swat, gogledd Pacistan. Ceir yn ogystal waith celf o Balas Mas'ud III a chysegrfan Fwdhaidd Tape Sardar yn Ghazni, Affganistan, o ddinas gynhanesyddol Shahr-e Sokhteh yn nwyrain Iran, a gwrthrychau celf eraill o Nepal, Tibet a Ladakh a gasglwyd gan Giuseppe Tucci ar ei deithiau yn Asia yn 1928-1948.

Cyfeiriadau
Il Museo Nazionale d'Arte Orientale a Palazzo Brancaccio, Livorno, Sillabe, 1997.
C. Delvecchio, "Civiltà lontane al Museo Nazionale d'Arte Orientale", Lazio ieri e oggi, a. XLII, 4, 2006, pp. 124–127.

 Dolenni allanol 
  Gwefan yr amgueddfa 
  Musee Asiatica

Categori:Adeiladau ac adeiladwaith yn Rhufain
Categori:Archaeoleg yr Eidal
Categori:Amgueddfeydd yr Eidal
Categori:Astudiaethau Asiaidd